runetrust/blame-folketinget-dk huggingface dataset:
Thorkild Simonsen (S), 1999-03-19:
Hele diskussionen om 3 år og 7 år, som vi havde her i juni sidste år, synes jeg ikke jeg vil deltage i, for det er jo en gang slået fast, men jeg vil dog gerne understrege, at hvis man kender den nye integrationslov, så er det jo ikke en automatisk 3-års-grænse.
Peder Hvelplund (EL), 2023-02-01:
Men så skal jeg bare være sikker på, at jeg forstår det rigtigt, nemlig sådan, at den halvering af den akutpakke – som Venstre selv foreslog i valgkampen, og som skulle løse de akutte udfordringer i sundhedsvæsenet – skal betyde, at man både kan løse udfordringerne med ventelister og sikre yderligere investeringer i akutafdelingerne og være med til at aflaste presset på akutafdelingerne.
Pia Gjellerup (S), 2000-01-25:
Jeg synes, det er vigtigt at tage fat på et arbejdsmarked, både offentligt og privat, hvor vi kan se, at ligebehandling - det være sig blandt danskere, eller det være sig mellem danskere og mennesker med anden etnisk baggrund - ikke er gennemført, og gøre sig overvejelser om, hvordan vi kan sikre en bredere ligebehandling.
Finn Sørensen (EL), 2015-02-03:
Det har alle de andre lande jo også en interesse i, så det er jo ren vildledning af befolkningen, når man påstår, at vi kun kan få sådan et samarbejde, hvis vi opgiver retsforbeholdet, som efter Enhedslistens opfattelse jo blot vil føre til, at vi åbner en ladeport for forringelser af retssikkerheden.
Tina Petersen (DF), 2010-05-20:
Dansk Folkeparti har et lige så stort ønske som alle andre partier her i Folketinget om, at vi bliver fri for fossile brændsler, når tiden er til det, og økonomien og mulighederne er til det, men ikke som et hastværk, hvor forsyningssikkerheden og energien til samfundet lider overlast, og brugerne i værste fald kan opleve huller i deres forsyning.
Ellen Trane Nørby (V), 2013-02-21:
Når vi har indkaldt statsministeren til forespørgselsdebat her i dag, er det for at få en klar melding fra regeringen om, hvordan regeringen ser på den økonomiske udvikling i Grønland, og hvordan statsministeren mener, at det vil påvirke rigsfællesskabet samlet set.
Per Clausen (EL), 2006-05-02:
Så vil jeg bare afslutningsvis spørge udenrigsministeren, om det ikke også er rigtigt, at det måske er lidt dristigt at tolke krigen i Afghanistan som udtryk for sådan en særlig aggressiv sovjetisk indstilling, for kendsgerningerne er vel, at et meget sovjetvenligt regime var kommet i fare på grund af et oprør ledet af nogle folk, som vi i dag er enige om at kalde terrorister, og at disse folk blev støttede af CIA.
Keld Albrechtsen (EL), 2003-10-23:
Jeg har også forstået det sådan, at Dansk Folkeparti ikke vil acceptere, at nogen afgifter sættes op, og i det hele taget betragter disse afgifter som omfattet af skattestoppet - også i de tilfælde, hvor det følger af internationale forpligtelser - og at Dansk Folkeparti derfor vil stemme imod dette lovforslag.
Poul Fischer (DF), 2002-05-31:
Danske motorveje er konstrueret således, at trafikken kan afvikles på en betryggende måde ved væsentlige højere hastigheder end de tilladte 110 km/t. I forbindelse med forhøjelsen af hastigheden skal politiet intensivere kontrollen med grove trafikforseelser på motorveje, ligesom bøderne ved overtrædelse af hastighedsgrænsen på motorveje sættes op.«
Kathrine Olldag (RV), 2021-11-26:
Der skriver vi fuldstændig under på intentionen i borgerforslaget, men så længe vi ikke har noget alternativ til disse centre, som man jo i parentes bemærket også kan se ikke virker, på grund af at en fjerdedel af alle de afviste asylansøgere, der sidder på disse centre, er forsvundet, siden f.eks. Sjælsmark åbnede i 2015 – menneskene forsvinder ganske enkelt derfra – kan vi heller ikke se noget alternativ til udrejsecentrene.
Hans Andersen (V), 2004-01-20:
Kristendemokraterne foreslår, at indsatsen styrkes gennem forskellige tiltag som eksempelvis etablering af et socialt og sundhedsmæssigt opsøgende arbejde over for danske prostituerede på massageklinikker; tilbud om frit lejde i forbindelse med socialt bedrageri, hvis de prostituerede deltager i en handlingsplan; etablering af anonym rådgivning af prostitutionskunder, der selv opfatter deres køb af seksuelle ydelser som problematiske. Venstre er meget enig med Kristendemokraterne i, at der er store helbredsmæssige og sociale konsekvenser ved at være prostitueret, og ofte er prostitutionsdebut begrundet i sociale årsager.
Per Clausen (EL), 2009-12-10:
Til det må jeg sige, at der altså er mennesker, der arbejder seriøst med trafikpolitik, seriøst med miljø- og klimapolitik, som har en helt anden opfattelse, og som siger, at man i hvert fald ikke løser nogen trængselsproblemer ved at bygge flere motorveje, man kan allerhøjst flytte lidt rundt på bilkøerne.
Peter Skaarup (DF), 2021-05-03:
Men som sagt: Det er egentlig mere bemærkningerne, altså kommentarerne til selve forslaget, som jeg her lidt er djævelens advokat i forhold til, end selve intentionen om, at vi skal undersøge det nærmere, og at vi skal se, om vi kan gøre tingene bedre på en anden måde.
Arne Melchior (CD), 1997-10-30:
Fordi et land ikke vil modtage seks flygtninge retur, vil han nægte danske midler til andre borgere i dette land, som intet har med den sag at gøre, midler til at rydde miner, til at bygge veje, til at bygge elektricitetsværker og til at skaffe vand til sultende og tørstende mennesker.
Per Clausen (EL), 2013-01-24:
Så vil jeg bare til allersidst sige til hr. Jørn Dohrmann: Jeg tror nok, at hvis vi skal være helt ærlige, forsvandt der flere arbejdspladser ud af det her land i årene 2008-2011, hvor vi havde en borgerlig regering hjulpet af hr. Jørn Dohrmann, end der har gjort, siden vi fik den nye regering.
Søren Søndergaard (EL), 2002-01-31:
Og det, jeg efterlyser, er: Hvad er den saglige begrundelse for, at integrationsministeren fremover efter indstilling fra PET skal kunne beordre udlændingemyndighederne til at træffe en bestemt afgørelse, og at den person, det vedrører, eller vedkommendes advokat intet skal have at vide om det?
Victoria Velasquez (EL), 2025-03-13:
I forhold til at tale om det – og det er ikke, fordi det skal blive for Christiansborgagtigt, og jeg tror nemlig, ministeren er enig – er vi så ikke enige om, at vi også får rykket på det, altså at vi så får besluttet at få gjort det om, uanset om det er at styrke Arbejdstilsynet eller præcisere noget eller noget helt andet.
Charlotte Antonsen (V), 2002-02-27:
Jeg vil gerne spørge ministeren, om ministeren kan bekræfte, at forslaget her er en frivillig ordning, som man laver af hensyn til lønmodtagerne, og at man laver den, fordi moderne familier i stigende grad har behov for fleksibilitet, fordi begge parter har et job på arbejdsmarkedet.
Mette Thiesen (NB), 2019-12-17:
Som jeg nævnte før, er det også dybt problematisk, at det her forslag heller ikke tager højde for, at de her børn har mulighed for simpelt hen at blive en adgangsbillet for de her IS-terrorister, så de kommer tilbage til Danmark, og det har vi absolut ingen interesse i på nogen som helst tænkelig måde.
Pernille Blach Hansen (S), 2000-10-05:
Det er helt absurd, at arbejdsgiverne på én gang kan klage over mangel på faglært arbejdskraft og samtidig nægte at påtage sig et uddannelsesansvar. Den situation, vi har nu, risikerer jo at føre til, at unge falder fra uddannelsen, fordi de ikke kan få en praktikplads.
Peter Kofod (DF), 2023-04-18:
Jeg spekulerer over, minister, når man hører Alternativets ordfører stå på talerstolen og glæde sig over, at man har fået omfattet en masse ikkevestlige indvandrere i sådan et lovforslag, om man så ikke som socialdemokrat, der er gået til valg på en stram udlændingepolitik og nogle klare krav – ret og pligt-diskussionen – godt kan stå og tænke: Gad vide, hvad vi har ladet os lokke til og forføre til af venstrefløjen?
Keld Albrechtsen (EL), 1999-05-11:
Jeg må sige, at det er sjældent fra hr. Per Stig Møllers mund at høre en udtalelse så usaglig som påstanden om, at ingen andre end EU ville, hvis der kommer en fredsaftale i Kosovo, være i stand til at gå ind og løse den fredsbevarende opgave.
Villum Christensen (LA), 2012-12-06:
Vi har her at gøre med sagsområder, som udgør et meget, meget stort milliardbeløb af skatteborgerbetalte indkomstoverførsler, og selvfølgelig er det fornuftigt, at der også skabes hjemmel til sekretariat, informationsvirksomhed m.v., så de mange institutioner får klarhed over praksis.
Mette Frederiksen (S), 2021-03-02:
For hvordan er det præcis, man måler, hvad der sker ude i landbruget, hvad der sker i husholdningen, hvad der sker i industrien, hvad der sker, når vi kører med bus, og hvad sker der, når vi kører i vores bil, og alt, hvad vi ellers gør?
Ole Stavad (S), 2004-03-26:
Det er regeringens egen publikation om hele den her sag, hvor det fremgår, at der i år og næste år vil blive indbetalt 1,4 mia. kr. mere i skat, hvis de to forslag, nemlig det, vi behandler nu, plus det næste, bliver vedtaget. Vil hr. Peter Christensen benægte det?
Peter Skaarup (DF), 2012-01-18:
Jeg vil dog sige, at vi i Dansk Folkeparti har bemærket os, at den britiske udenrigsminister, i øvrigt efter at have været til debat om det i det britiske underhus, klart har sagt, at England bilateralt, altså solo over for Kina, for ganske nylig har taget det her spørgsmål op.
Mai Henriksen (KF), 2012-11-01:
Det, der er helt afgørende for Konservative og grunden til, at vi egentlig endte med at komme overens med det her, selv om der ikke er nogen tvivl om, at vi gerne havde set et fag selvstændigt fortsætte, er, at vi kunne se, at der bliver en større fortætning – det vil sige, at man altså skal undervises i mere – og at vi samtidig kunne se, at der bliver ved med at være en selvstændig eksamen i faget.
Grete Schødts (S), 1998-06-11:
Med den nye servicelov og den nye beslutning om en direkte klageadgang til det sociale nævn er det også vigtigt at understrege den lovgivning, vi for nylig vedtog, nemlig at kommunalbestyrelsen nu og fremover skal beslutte, hvilken kvalitetsstandard der er gældende for ydelsen af hjælp over for den enkelte borger.
Charlotte Dyremose (KF), 2006-05-04:
Jeg tror faktisk, de fleste danskere udmærket er klar over, at det her netop er en statslig funktion, som varetages af nogle, der så også har et job i folkekirken, men at det ikke har noget som helst at gøre med religion, og at det derfor ikke er krænkende, og man derfor heller ikke betragter det som sådan.
Flemming Oppfeldt (V), 2004-02-25:
Nej, de to ting behøver ikke at udelukke hinanden, hvis vi taler om befolkningen generelt, og jeg har heller ikke prøvet på at være polemisk i det, jeg har sagt hidtil, og heller ikke tidligere. Jeg vil bare sige, og Venstre vil udtrykke, at vi står
Kaare Dybvad Bek (S), 2023-04-19:
Måske har man ikke haft styr på, hvor mange der er kommet til landet, og hvor mange der er kommet ud igen, dengang spørgeren repræsenterede det parti som folketingskandidat, og der må jeg bare sige, at der er sket noget de sidste 3 år, og det tror jeg spørgeren egentlig også godt ved, men ikke vil erkende, fordi man nu er nede at stille skarpe spørgsmål til ministeren.
Lisbeth Bech Poulsen (SF), 2012-04-17:
Men jeg vil da jeg gerne sige, at ligesom vi på uddannelsesområdet – og i et rigtig godt samarbejde med Enhedslisten – også har skrevet, at vi gerne vil stadfæste, at økonomiske hensyn selvfølgelig også har en betydning, fordi vi har begrænsede midler, så må man heller aldrig på det her område tilsidesætte faglige hensyn og vælge et dårligere tilbud ud fra det.
Sophie Hæstorp Andersen (S), 2011-02-01:
Jeg lægger vægt på, at man i Region Syddanmark har prøvet at imødegå de problemer, der er, ved at der f.eks. på Langeland og dele af de sydfynske øer vil være utrolig langt til en akutmodtagelse, hvis man fuldstændig lukker ned for akutmodtagelser i Svendborg.
Anders Samuelsen (RV), 2001-04-20:
Faktum er, at vi har ændret arbejdsmarkedspolitikken fra at være passiv til at være aktiv for på den måde at lægge et optimalt pres på systemerne for at imødekomme de behov, som den ledige har, for at man kan komme ud på arbejdsmarkedet igen. Hvis det er menneskefjendsk, den politik, vi har lavet, så må det modsatte jo altså være det menneskevenlige, og det vil sige den passive arbejdsmarkedspolitik, den, vi havde i 1980'erne med Schlüter-generationen, og hvad ved jeg, massearbejdsløshed og førtidspensionering af folk, fordi man ikke gad at tage sig af dem.
Charlotte Dyremose (KF), 2004-04-28:
Vi har fulgt med i de fortrædeligheder, som en gruppe af forskere havde, netop den gruppe, der blev tabt i en kortere periode fra før den lovændring, vi lavede tidligere, hvor man altså sikrede sig, at man, når man fik udbetalt f.eks. et 3-årigt legat, så ikke kom til at betale skat i det år, som man fik legatet udbetalt, men at man netop kom til at betale det, det var, nemlig en skat af en løbende løn over en periode.
Marlene Harpsøe (DD), 2025-01-08:
Der er ofte forskel på størrelsen af ægtefællers pension på grund af familiemæssige beslutninger, såsom at den ene ægtefælle tager mere barsel end den anden, og dette vil i tilfælde af skilsmisse stille den ægtefælle, som bidrager på anden vis end gennem lønindkomst, dårligere end den ægtefælle, som har mulighed for at optjene mere i pension.
Peder Hvelplund (EL), 2021-01-27:
Jeg synes jo også grundlæggende set, at det har været en god og konstruktiv og positiv debat, og jeg vil også gerne kvittere over for både udenrigsministeren og sundhedsministeren for besvarelsen og især bemærkningerne om, at vi står i en situation, hvor vi bliver nødt til at tænke nyt, også i forhold til at se på muligheder for at etablere en offentlig vaccineproduktion på internationalt plan.
Merete Riisager (LA), 2019-03-19:
Med dette lovforslag strammer vi op på datasikkerheden om trivselsmålingerne på alle undervisningsområder, og vi gør det obligatorisk for folkeskoler og gymnasier og erhvervsskoler og fgu-institutioner at bruge et it-system, som Styrelsen for It og Læring stiller til rådighed.
Lars Kramer Mikkelsen (S), 2003-04-24:
Det gør vi nu ikke, men jeg vil sige, at jeg synes, at problemet for Venstre i denne sag er, at man har skåret og skåret på de områder, selv om alle ved, som de også siger inden for politiet, at der rekrutteres til rockerområdet i svage boligområder og de steder, hvor de boligsociale forhold ikke er i orden.
Pelle Dragsted (EL), 2018-10-11:
Men lad mig så spørge: Hvis man har det funktionelle synspunkt på den private ejendomsret, som Liberal Alliance jo åbenbart har – altså ikke det principielle, som man ellers går og siger – hvorfor vil Liberal Alliance så ikke være med til at give kommunerne anvisningsret til det private udlejningsbyggeri, altså bare til 10 pct.?
Henning Hyllested (EL), 2017-09-07:
Jeg vil spørge, om man ikke i Venstre – også i regeringspartierne som helhed, men altså her vil jeg spørge Venstre – tager klimaudfordringerne alvorligt, eller om man simpelt hen faktisk ikke mener, at det er et problem, og at det i bund og grund ikke eksisterer.
Alexander Ryle (LA), 2023-11-09:
Det er bl.a., at USA fortsat er vores vigtigste allierede, hvorfor vi skal styrke det transatlantiske bånd, og i forlængelse heraf at NATO er hjørnestenen for dansk forsvar og sikkerhed, og at Danmark skal leve op til erklæringen om at bidrage med 2 pct. af bnp til NATO.
Per Clausen (EL), 2014-05-20:
Jeg vil bare spørge hr. Erling Bonnesen, om jeg skal forstå hans udtalelse sådan, at han er enig med mig i, at det lovforslag, der ligger her, er rigtig dårligt gennemarbejdet, og at vi derfor næppe kan nå at få lavet et ordentligt lovforslag og få det vedtaget på den her side af sommerferien.
Karsten Lauritzen (V), 2018-05-09:
Jeg vil gerne være med til at kigge på, hvad der sker i vores nabolande og finde inspiration der, men jeg vil advare imod at tro, at vi her i Folketinget kan beslutte, at så kører alle danskere rundt i elbiler, fordi det, der skal til, for at flere danskere kører rundt i elbiler, er, at den teknologiske udvikling gør, at elbilerne reelt kan konkurrere med de almindelige biler i forhold til pris og i forhold til strækning, for selv uden afgifter er mange elbiler i dag ikke konkurrencedygtige i forhold til en almindelig benzin- eller dieselbil.
Line Barfod (EL), 2009-10-22:
Så vil jeg bare tilslutte mig fru Lone Dybkjærs opfordring til Justitsministeriet om dels at sikre, at vi ikke igen kommer ud i sådan en hasteprocedure, dels at sikre, at det, der bliver skrevet, faktisk også bliver skrevet på en måde, så det er til at forstå for de borgere i Danmark, som har behov for at vide, hvad retstilstanden egentlig er. Noget kan de gøre med sproget her, men en del af det stammer jo fra, at det, man indfører med de her rammeafgørelser, er lovgivning i blinde, for man laver en lovgivning, der bygger på, hvordan retstilstanden er i samtlige 27 EU-lande.
Karsten Lauritzen (V), 2012-01-17:
Det er jo reelt nok, hvis ministeren ikke vil fremskynde det og er ligeglad med, at det først bliver til efteråret eller til sommer – det er jo reelt nok, det er fair nok – men det kunne bare være, at ministeren, når han nu, dengang han var retsordfører for Socialdemokratiet, også var optaget af den her problemstilling, så ville skubbe på for, at det kunne gå lidt stærkere.
Nikolaj Villumsen (EL), 2017-03-14:
Jeg er meget enig i, at det er vigtigt at overholde folkeretten, men betyder det så, at ordføreren er uenig med hr. Søren Espersen, som mente, at vi burde anerkende Ruslands annektering af Krim og dermed den ulovlige krænkelse af folkeretten, for det er jo præcis det, der ligger i det, som hr. Søren Espersen siger, nemlig at vi skal droppe kritikken af den her ulovlige besættelse.
Lisbeth Bech Poulsen (SF), 2016-11-08:
Men som mange af mine kollegaer også har været inde på, er jeg jo selvfølgelig også meget optaget af det her omkring spam, som Forbrugerrådet Tænk og Forbrugerombudsmanden også er inde på, og hvor der jo klokkeklart bliver sagt, at der simpelt hen sker, jeg var lige ved at sige, en overimplementering af EU-lovgivning.
Rasmus Horn Langhoff (S), 2020-01-16:
Og det gør det jo bl.a., fordi vi er så heldige, at vi har et parlamentarisk flertal, som går op i, at pengene skal kunne passe, og at når vi gennemfører noget politik, skal vi også have råd til at gennemføre den politik, så det ikke bare bliver ved ordene, men at det rent faktisk bliver til virkelighed.
Per Clausen (EL), 2011-05-06:
Det, som jo også er en kendsgerning, er, at de parkeringsindtægter, som man har i København Kommune, også giver mulighed for at etablere underjordiske parkeringshuse, som er inden for reglerne – det må man godt bruge pengene til, så vidt jeg har forstået – og at få parkerede biler væk fra byrummet, som vil kunne bruges til andre gode formål.
Zenia Stampe (RV), 2024-11-07:
Det har gjaldt for Danskernes Parti, Stram Kurs, og nu kan jeg ikke lide at sige Jehovas Vidner efter de andre, for det er bestemt ikke sammenligneligt, men hvis det handler om frihedsrettigheder, respekt for kvinder og alt muligt, er der måske også nogle – nogle – religiøse mindretal i Danmark, som også har noget i klemme.
Pernille Rosenkrantz-Theil (EL), 2004-04-16:
I visse situationer er det ikke umiddelbart entydigt at fastslå, hvorvidt en vare krænker en intellektuel ejendomsret, og i disse situationer vil der efter rådets opfattelse ske en forringelse af retssikkerheden for det, der senere måtte vise sig at være lovlig, fri handel ved, at det ikke længere kræves, at myndighederne helt klart skal konstatere, at varerne krænker en intellektuel rettighed.
Per Clausen (EL), 2009-03-26:
Hvis man til gengæld får den her massive stigning i biltrafikken, ja, så er man jo i den situation, at der vil komme et øget CO2-udslip, og at man vil være tvunget til yderligere opkøb af CO2-kvoter for at klare den CO2-reduktion, som vi har forpligtet os til at gennemføre i Danmark.
Simon Emil Ammitzbøll (LA), 2012-01-17:
Jeg tror, det ville være godt, at vi i Retsudvalget lige satte os ned og i fællesskab fandt ud af, hvor det egentlig er, at der er brug for yderligere lovgivningsinitiativer, altså så det ikke bare bliver sådan, at der kører en artikelserie i en større dansk avis, og så vupti vupti er både Straffelovrådet og straffeloven under behandling.
Jakob Sølvhøj (EL), 2019-03-29:
I vores sundhedsordførers fravær skal jeg sige, at Enhedslisten synes, det er særdeles vigtigt, at Folketinget handler på baggrund af den helt urimelige situation, en række kvinder er blevet bragt i, da de ikke fik det tilbud om screening for brystkræft, som de havde krav på.
Helge Sander (V), 2006-04-18:
Men det ændrer ikke ved, som det også har været fremført, at med hensyn til de her tekniske forhold, som det selvfølgelig ikke er let at forhandle om i Folketingssalen, måske ej heller direkte i udvalget, sker det lettest ved, at vi simpelt hen får de her forhold afklaret i en nærkontakt med de aktive udøvere.
Peter Skaarup (DF), 1999-02-09:
Ligesom andre ordførere har været inde på, så er det her forslag jo ikke verdens mest problematiske, i hvert fald ikke set med Dansk Folkepartis øjne. Vi er enige i, at Partnerskab for Fred-aftalen er blevet indgået, vi er enige i, at den så medfører nogle forskellige konsekvenser for de lande, der tilslutter sig, og det er så implementeringen af det, som vi ser her i dag i Folketinget.
Jann Sjursen (KD), 2004-05-27:
Jeg vil gerne sige tak til ministeren for den indledende redegørelse for regeringens holdning til vores beslutningsforslag og også til de ordførere, som har ytret sig i debatten her i dag om Kristendemokraternes forslag til folketingsbeslutning om forebyggelses- og bevillingsnævn.
Gitte Lillelund Bech (V), 2002-03-22:
kommunernes forpligtelse til at tilbyde modersmålsundervisning, og derfor vil jeg bede fru Anne Baastrup om at genlæse lovforslaget, for det lader til, at fru Anne Baastrup har misforstået det. Jeg tror sådan set, at det var svar nok.
Villum Christensen (LA), 2017-10-12:
Jeg tror, at det på langt sigt vil være rigtig fornuftigt, at vi ændrer den måde at føre energipolitik på, således at vi – i stedet for som vi har gjort indtil nu, nemlig på en meget planøkonomisk måde går ud og siger, at så mange megawatt skal vi have i det år til den og den pris 7-8 år frem i tiden, og vi har jo set, hvad det betyder: en ekstraregning på 25 mia. kr. – afprøver nogle nye udbudsmodeller.
Søren Søndergaard (EL), 2018-03-01:
Jo, der er masser af fradrag i den danske skattelovgivning, man kan gå i gang med, hvis man har lyst, og derfor synes jeg helt ærligt ikke, at det er et særligt argument, når vi kommer med folk, der tjener 180.000 kr. eller under 100.000 kr. og siger: Var det måske ikke en idé, at vi kunne lave en ordning her?
Holger K. Nielsen (SF), 2016-01-28:
Altså, når der er fuldstændig tæt sammenhæng imellem, om der er mad i flygtningelejrene i eksempelvis Jordan, og så flygtningestrømmen, så skulle det da være en rimelig enkel sag at tage fat på det og så sørge for, at FN har ressourcer og mad nok til de flygtninge, der er i flygtningelejrene.
Benny Engelbrecht (S), 2012-04-19:
En del af forklaringen på det uforløste potentiale er en konsekvens af finanskrisen, nemlig den konsekvens, at små og mellemstore virksomheder har problemer med at skaffe kapital til investeringer med ellers store vækstpotentialer og dermed er kommet i det, man definerer som en kreditklemme, hvilket ødelægger mange af virksomhedernes muligheder for at skabe nye arbejdspladser, for at skabe fornyet vækst.
Trine Torp (SF), 2017-10-25:
Som sagt er jeg temmelig utålmodig efter, at der skal ske noget, og vil derfor også spørge ministeren, om ikke ministeren mener – når nu det drejer sig om børn, der er udsat for overgreb, og det er en delvis forudsætning for, at de kan modtage behandling, at politiets afhøringer har fundet sted – at der er brug for at speede yderligere op.
Inge Refshauge (DF), 1999-02-11:
Dansk Folkeparti kan udmærket støtte SF's forslag om at præcisere over for kommunerne, hvordan de skal forvalte loven om hjemmehjælp til de ældre, syge og handicappede medborgere, for Dansk Folkeparti er altid klar til at støtte, når det gælder forbedringer for de ældre.